stanford-oval/wikipedia huggingface dataset:
ทางหลวงสหรัฐหมายเลข 8
แหล่งข้อมูลอื่น

US 8 at The Unofficial Minnesota Highways Page
US 8 at Historic Minnesota Highways
US 8 at Wisconsin Highways
US 8 at Michigan Highways
US 8 at US Ends
US 8 at Minnesota State Highway Endings
Bus. US 8 on the Master List at Wisconsin Highways
| ด ค ก ระบบทางหลวงสหรัฐ |
| --- | --- | --- |
|  |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31  32  33  34  35  36  37  38  40  41  42  43  44  45  46  48  49  50  51  52  53  54  55  56  57  58  59  60  61  62  63  64  65  66  67  68  69  70  71  72  73  74  75  76  77  78  79  80  81  82  83  84  85  87  89  90  91  92  93  94  95  96  97  98  99  101  163  400  412  425  |  |
 รายการทางหลวงสหรัฐทั้งหมด  หมายเลขที่เขียนด้วยตัวเอน เป็นทางหลวงที่ถูกถอดถอนออกจากระบบแล้ว  หมายเลขที่เน้น เป็นทางหลวงสายหลัก
ทางแยกต่างระดับวังมะนาว

| --- | --- |

ชื่ออักษรไทย: วังมะนาว
ชื่ออักษรโรมัน: Wang Manao
ที่ตั้ง: ตำบลวังมะนาว อำเภอปากท่อ จังหวัดราชบุรี
ทิศทางการจราจร
↑: ทางหลวงแผ่นดินหมายเลข 4 » ราชบุรี
→: ทางหลวงแผ่นดินหมายเลข 35 » สมุทรสงคราม
↓: ทางหลวงแผ่นดินหมายเลข 4 » เพชรบุรี
ทางแยกต่างระดับวังมะนาว (อังกฤษ: Wang Manao Interchange) หรือ แยกวังมะนาว เป็นทางแยกต่างระดับแห่งหนึ่งในอำเภอปากท่อ จังหวัดราชบุรี
ตั้งอยู่บนถนนพระรามที่ 2 บริเวณกิโลเมตรที่ 84+041 ตัดกับถนนเพชรเกษม บริเวณกิโลเมตรที่ 125+175
รูปแบบของทางแยกต่างระดับ

สะพานข้ามทางหลวงของ ถนนพระรามที่ 2 ที่มาจากจังหวัดสมุทรสงคราม เข้าสู่  ถนนเพชรเกษม มุ่งหน้า ตัวเมืองราชบุรี
สะพานข้ามทางหลวงของ  ถนนเพชรเกษม ที่มาจากจังหวัดเพชรบุรี เข้าสู่  ถนนพระรามที่ 2 มุ่งหน้า จังหวัดสมุทรสงคราม จังหวัดสมุทรสาคร และ  กรุงเทพฯ
ถนนระดับดินของ  ทางหลวงแผ่นดินหมายเลข 4 ที่มาจากจังหวัดราชบุรี มุ่งหน้าจังหวัดเพชรบุรี และมีทางเลี้ยวไปยัง  ถนนพระรามที่ 2
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
ทุกเส้นทางมีสะพานข้ามแยกเข้าหาถนนโดยตรง
ทางแยกต่างระดับพัทยา

| --- | --- |
ช่วงมุ่งหน้าพัทยา
ชื่ออักษรไทย: พัทยา (โป่ง)
ชื่ออักษรโรมัน: Pattaya (Pong)
ที่ตั้ง: ตำบลโป่ง อำเภอบางละมุง จังหวัดชลบุรี
ทิศทางการจราจร
↗:  ทางหลวงพิเศษหมายเลข 7 » แหลมฉบัง ชลบุรี
↘:  ทางหลวงแผ่นดินหมายเลข 36 » ระยอง อำเภอแกลง
↙:  ทางหลวงพิเศษหมายเลข 7 » พัทยา อำเภอสัตหีบ
↖:  ทางหลวงแผ่นดินหมายเลข 36 » อำเภอบางละมุง
ทางแยกต่างระดับพัทยา (อังกฤษ: Pattaya Interchange) หรือ ทางแยกต่างระดับโป่ง (อังกฤษ: Pong Interchange) เป็นทางแยกต่างระดับแห่งหนึ่งในอำเภอบางละมุง จังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 36 เดิมเป็นสามแยกก่อนที่จะมีการก่อสร้างทางหลวงพิเศษช่วงโป่ง-พัทยากลาง หลังจากนั้นจึงได้กลายเป็นสี่แยกเมื่อทางหลวงพิเศษหมายเลข 7 ช่วงโป่ง-พัทยากลางสร้างเสร็จแล้ว
รูปแบบของทางแยกต่างระดับ

สะพานข้ามทางหลวงของทางหลวงแผ่นดินหมายเลข 36 ในแนวปลวกเกตุ-กะทิงลายและมีทางเลี้ยวไปยังทางหลวงพิเศษหมายเลข 7 ในแนวพัทยา-ชลบุรี และในแนวกะทิงลาย-ปลวกเกตุและมีทางเลี้ยวไปยังทางหลวงพิเศษหมายเลข 7 ในแนวชลบุรี-พัทยา
ถนนระดับดินของทางหลวงพิเศษหมายเลข 7 ในแนวชลบุรี-พัทยาและมีทางเลี้ยวไปยังทางหลวงแผ่นดินหมายเลข 36 แนวปลวกเกตุ-กะทิงลาย และในแนวพัทยา-ชลบุรีและมีทางเลี้ยวไปยังทางหลวงแผ่นดินหมายเลข 36 ในแนวกะทิงลาย-ปลวกเกตุ
ถนนระดับดินผ่านตลอดของถนนทุกสายเมื่อเลี้ยวซ้ายไปเข้าถนนที่อยู่ติดกัน
ทุกเส้นทางมีสะพานเข้าหาถนนโดยตรง
ทางหลวงแผ่นดินหมายเลข 36 ฝั่งมุ่งหน้าเข้าอำเภอบางละมุง บริเวณทางแยกต่างระดับพัทยา (โป่ง)
ทางหลวงพิเศษหมายเลข 7 ฝั่งมุ่งหน้าชลบุรี บริเวณทางแยกต่างระดับพัทยา (โป่ง)
ทางแยกต่างระดับมิตรภาพ

| --- | --- |

ชื่ออักษรไทย: มิตรภาพ
ชื่ออักษรโรมัน: Mittraphap
ที่ตั้ง: ตำบลปากเพรียว  อำเภอเมือง จังหวัดสระบุรี
ทิศทางการจราจร
↑: ถนนพหลโยธิน » เข้าเมืองสระบุรี ลพบุรี
→: ถนนมิตรภาพ » นครราชสีมา
↓: ถนนพหลโยธิน » พระนครศรีอยุธยา กรุงเทพมหานคร
ทางแยกต่างระดับมิตรภาพ (อังกฤษ: Mittraphap Interchange) หรือชื่อเดิม แยกปากเพรียว เป็นชุมทางต่างระดับบริเวณถนนพหลโยธินและถนนมิตรภาพ บรรจบกับถนนพหลโยธิน บริเวณหน้าโรงพยาบาลมิตรภาพเมโมเรียล และศูนย์การทหารม้าสระบุรี ค่ายอดิศร ตำบลปากเพรียว อำเภอเมืองสระบุรี จังหวัดสระบุรี
รูปแบบของทางแยกต่างระดับ

สะพานข้ามทางหลวงของถนนมิตรภาพ ช่วงสระบุรี-อำเภอแก่งคอย และช่วงอำเภอแก่งคอย-สระบุรี
ถนนระดับดิน จากถนนพหลโยธิน มุ่งหน้าถนนพหลโยธิน เข้าเมืองสระบุรี อำเภอเมืองสระบุรี และอำเภอพระพุทธบาท
จุดกลับรถใต้สะพานข้ามถนนของถนนมิตรภาพ และถนนพหลโยธิน
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
ทุกเส้นทางมีสะพานข้ามแยกเข้าหาถนนโดยตรง
ทักษิโณมิกส์

ทักษิโณมิกส์ (อังกฤษ: Thaksinomics) เป็นคำเรียกนโยบายเศรษฐกิจในสมัยที่ทักษิณ ชินวัตร ดำรงตำแหน่งนายกรัฐมนตรี โดยผู้ที่ใช้คำนี้ครั้งแรกคือนางกลอเรีย มาคาปากัล อาร์โรโย ประธานาธิบดีแห่งฟิลิปปินส์ ในสุนทรพจน์งานประชุมความร่วมมือทางเศรษฐกิจเอเชีย-แปซิฟิก เมื่อ พ.ศ. 2546 โดยหนึ่งในผู้ที่สนับสนุนนโยบายเศรษฐกิจดังกล่าวที่โดดเด่นที่สุด คือ แดเนียล เลียน นักเศรษฐศาสตร์ของมอร์แกน สแตนลีย์
ดร. สุวินัย ภรณวลัย รองศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์ ได้กล่าวว่า ทักษิโณมิกส์เป็นประดิษฐกรรมของทักษิณ  โดยเป็นความคิดของนักกลยุทธ์เชิงสมัยนิยม เพื่อจัดการทางกลยุทธ์ การรวบรวมองค์ความรู้ เพื่อบรรลุเป้าหมายทั้งส่วนตัวและส่วนร่วม ซึ่งดำเนินการทุกวิถีทางเพื่อให้ไปสู่เป้าหมาย และอาจมีการใช้ความรุนแรง เพื่อให้เขาเป็นผู้ชนะ
ประวัติ

ทักษิโณมิกส์ เป็นชื่อเรียกโดยทั่วไปของนโยบายเศรษฐกิจของรัฐบาลทักษิณ ซึ่งมุ่งเน้นการใช้จ่ายภาครัฐบาล และสร้างรายได้จากการส่งออกและการท่องเที่ยว เพื่อแก้ปัญหาความถดถอยทางเศรษฐกิจที่เป็นผลมาจากวิกฤตการณ์ทางการเงิน เมื่อปี พ.ศ. 2540 ซึ่งสาเหตุการเกิดวิกฤตการณ์ในครั้งนั้นมาจากปริมาณเงินที่ไหลเข้ามาจำนวนมาก เพื่อแสวงหากำไรจากส่วนต่างอัตราดอกเบี้ยและจากตลาดหุ้น ในขณะเดียวกันก็มีการใช้เงินผิดประเภท เพราะกู้เงินระยะสั้นมาเพื่อปล่อยกู้ระยะยาว และการปล่อยสินเชื่อก็ไม่ก่อให้เกิดการผลิตที่แท้จริงขึ้นในระบบเศรษฐกิจ จนทำให้เกิดภาวะเศรษฐกิจฟองสบู่ขึ้น และส่งผลให้ราคาหลักทรัพย์และอสังหาริมทรัพย์มีราคาสูงกว่าปัจจัยพื้นฐาน ขณะที่ราคาสินค้าอื่นไม่เปลี่ยนแปลง
ภาวะเศรษฐกิจฟองสบู่ ทำให้อุปสงค์รวมในระบบเศรษฐกิจเพิ่มขึ้นอย่างรวดเร็ว ขณะที่ดุลการค้าและดุลบัญชีเดินสะพัดขาดดุลติดต่อกันเป็นเวลานาน เพราะมีการนำเข้าสินค้าทุนในปริมาณและมูลค่าที่สูงกว่าการส่งออกสุทธิ ส่งผลให้ค่าเงินบาทที่แท้จริงลดลง เมื่อถูกโจมตีค่าเงิน ระดับทุนสำรองระหว่างประเทศของไทย ก็ไม่เพียงพอที่จะพยุงค่าเงินบาทตามระบบอัตราแลกเปลี่ยนคงที่ไว้ได้ จนต้องมีการเปลี่ยนแปลงระบบอัตราแลกเปลี่ยน มาเป็นระบบอัตราแลกเปลี่ยนแบบลอยตัวแบบมีการจัดการ เมื่อวันที่ 2 กรกฎาคม พ.ศ. 2540 จนต้องขอกู้ยืมเงินจากกองทุนการเงินระหว่างประเทศ เพราะทุนสำรองระหว่างประเทศลดน้อยลงจนไม่เพียงพอชำระหนี้ต่างประเทศ
วิกฤตการณ์ทางการเงินของไทย ส่งผลกระทบต่อภาคการเงินของไทยอย่างรุนแรง จนต้องมีการปิดบริษัทเงินทุนและบริษัทหลักทรัพย์ 56 แห่ง รวมทั้งกิจการธนาคาร ขณะที่ภาระหนี้ต่างประเทศก็เพิ่มสูงขึ้น เพราะรัฐบาลและกองทุนฟื้นฟูฯ เข้าไปแบกรับภาระหนี้ของธนาคารและสถาบันการเงินเหล่านั้น
นอกจากนั้นยังทำให้ระบบเศรษฐกิจของไทยถดถอยติดต่อกันเป็นเวลาหลายปี เนื่องจากการพังทลายของภาคการเงินไทย เพราะสถาบันการเงินมีภาระหนี้ที่ไม่ก่อให้เกิดรายได้จำนวนมาก ขณะที่ปริมาณเงินในระบบก็ลดน้อยลง เพราะการไหลออกของเงินทุน รวมทั้งหนี้ภาครัฐที่มีปริมาณสูงกว่า 2 ล้านล้านบาท ส่วนการส่งออกก็ไม่สามารถเป็นตัวกระตุ้นอุปสงค์รวมภายในประเทศต่อไปได้ เพราะความถดถอยของภาวะเศรษฐกิจโลก และความได้เปรียบของคู่แข่งขัน ซึ่งสามารถส่งออกสินค้าในราคาที่ถูกกว่า รัฐบาลจึงเข้ามามีบทบาทแทนที่ภาคเอกชน ด้วยการกระตุ้นอุปสงค์รวมภายในประเทศ ผ่านการใช้จ่ายตามโครงการต่าง ๆ ทั้งที่เป็นการบริโภค และการลงทุน
ทักษิโณมิกส์ของรัฐบาลทักษิณ ได้รับการกล่าวขานว่าแก้ปัญหาได้ในระดับหนึ่ง เพราะการแทรกแซงกลไกตลาดทุกระดับ กล่าวคือ มุ่งใช้นโยบายการคลังมากกว่านโยบายการเงิน ทำให้การใช้จ่ายของรัฐบาลมีปริมาณสูง ทั้งในรูปของเงินในงบประมาณรัฐบาล และเงินนอกงบประมาณผ่านรัฐวิสาหกิจ เพื่อกระตุ้นอุปสงค์รวมของประเทศให้ได้และอัตราการเจริญเติบโตทางเศรษฐกิจที่สูงขึ้น แต่ก็สร้างข้อกังวลอีกมากมายเช่นกัน
นิยาม

การดำเนินเศรษฐกิจแบบทักษิโณมิกส์นั้น ทักษิณนิยามว่าคือ นโยบายเศรษฐกิจ 2 แนวทาง (Dual Track Policy) โดยกล่าวว่านโยบายนี้ คือสูตรในการสร้างความเติบโตให้กับเศรษฐกิจไทย แนวทางแรกคือ กระตุ้นการส่งออก การลงทุนจากต่างประเทศ และการท่องเที่ยว เพื่อนำเงินตราต่างประเทศเข้ามาในประเทศ และแนวทางที่สองคือ การกระตุ้นไปในระดับรากหญ้า มุ่งไปที่เกษตรกร ช่วยเหลือผู้ประกอบการขนาดกลางและขนาดย่อม และสร้างผู้ประกอบการรายใหม่ ๆ
ทั้ง 2 แนวทางมีความมุ่งหมายกระตุ้นการเติบโตของเศรษฐกิจ โดยหาทางลดรายจ่าย เพิ่มรายได้ และขยายโอกาสให้ประชาชน ดร. ดาเนียล เลียน หัวหน้าฝ่ายวิเคราะห์เศรษฐกิจภูมิภาคเอเชียตะวันออกเฉียงใต้ ของบริษัทมอร์แกน สแตนเลย์ เรียกลักษณะเศรษฐกิจแบบนี้ว่า "สังคมทุนนิยม" (Social Capitalism) หลักการคือ การประยุกต์ระบบทุนนิยมเข้ากับระบบสังคมนิยม เพราะระบบทุนนิยมเป็นระบบที่มีเป้าหมายแต่ไม่มีอุดมการณ์ ส่วนระบบสังคมนิยมเป็นระบบที่มีอุดมการณ์แต่ไม่มีเป้าหมาย
นโยบายเศรษฐกิจ 2 แนวทาง เป็นการปรับสังคมเศรษฐกิจฐานล่างให้เป็นระบบสังคมนิยมที่มีเป้าหมาย ส่วนเศรษฐกิจฐานบนใช้ระบบทุนนิยมที่มีอุดมการณ์ แต่นอกเหนือจากการกระตุ้นเศรษฐกิจให้เติบโตแบบ นโยบายเศรษฐกิจ 2 แนวทาง แล้ว บางส่วนของนโยบายทักษิโณมิกส์คือ การแทรกตัวเข้าสู่ตลาดหุ้น ทำให้ตลาดหุ้นเติบโต เพื่อใช้เป็นช่องทางระบายหุ้นรัฐวิสาหกิจออกไปให้มากที่สุด เป็นการเชื่อมโยงระหว่างดัชนีตลาดหุ้น กับการสร้างมูลค่าสินทรัพย์ของรัฐ เพื่อประโยชน์ทางเศรษฐกิจ
โดยรัฐบาลได้ใช้กลไกเชื่อมโยงจากตลาดหุ้นไปสู่อุปสงค์รวมระบบเศรษฐกิจ ด้วยวิธีการนำสินทรัพย์ในตลาดหุ้นเปลี่ยนให้เป็นกระแสเงินสด ใช้ต่อสายป่านมาหมุนเศรษฐกิจอีกรอบ 
หรืออีกนัยหนึ่งก็คือ ใช้ตลาดหุ้นสร้างความมั่งคั่งทางเศรษฐกิจ และผลักดันให้รัฐวิสาหกิจออกจากอ้อมอกของรัฐบาล ให้ยืนบนขาของตัวเอง การแปรรูปรัฐวิสาหกิจขนาดใหญ่จะสำเร็จหรือไม่ ขึ้นอยู่กับภาวะตลาดหุ้นเป็นเงื่อนไขสำคัญที่สุด เพราะนั่นจะหมายถึงการแก้ปัญหาหนี้สาธารณะในระยะยาวแบบเบ็ดเสร็จด้วย
ทักษิโณมิกส์ มีแนวโน้มการอาศัยความสามารถในเชิงบริหารจัดการของฝ่ายบริหารเป็นกลไกสำคัญในการบริหารโนบาย จะเห็นได้จากการจัดสรรงบประมาณกลางจำนวนสูงโดยไม่ได้กำหนดรายละเอียดการใช้จ่ายล่วงหน้า หรือการเข้าไปตรึงราคาน้ำมันเชื้อเพลิงโดยหวังว่าราคาน้ำมันในตลาดโลกจะไม่ขึ้นสูงอย่างต่อเนื่อง อาจเรียกได้ว่าเป็นระบบ managed market economy
นิยาม > การเกิดใหม่ของระบบเศรษฐกิจแบบเคนส์

แบบจำลองสถิตซึ่งเป็นที่รู้จักกันอย่างแพร่หลายและปรากฏในตำราเศรษฐศาตร์มหภาคทั่วไปก็คือ แบบจำลอง IS/LM แบบจำลองดังกล่าวเกิดจากการตีความแนวคิดของ จอห์น เมย์นาร์ด เคนส์ โดยเซอร์ จอห์น ฮิกส์ (1937) และต่อมาได้เพิ่มเติมการเปรียบเทียบแนวคิดของทั้งนักเศรษฐศาสตร์สำนักเดิมและ Keynes โดย Paul Samualson (1948) ในหนังสือ Economics และกลายเป็นแบบจำลองที่ใช้แพร่หลายในการวิเคราะห์ประเด็นต่าง ๆ ทางเศรษฐศาสตร์มหภาค
แบบจำลองดังกล่าว แสดงลักษณะของระบบเศรษฐกิจซึ่งประกอบด้วย 2 ส่วนสำคัญ คือ อุปสงค์รวมและอุปทานรวม โดยอุปสงค์รวมถูกกำหนดจากดุลยภาพในตลาดสินค้า (goods market) และตลาดเงิน (money market) ส่วนอุปทานรวมถูกกำหนดจากดุลยภาพในตลาดแรงงาน (labour market) และเทคโนโลยีการผลิต ซึ่งแสดงโดยสมการการผลิต เมื่ออุปสงค์รวมเท่ากับอุปทานรวมของระบบเศรษฐกิจ แบบจำลองจึงสามารถกำหนดระดับผลผลิตดุลยภาพของระบบเศรษฐกิจได้
แนวคิดหลักทางเศรษฐศาสตร์มหภาคของเคนส์คือ
ระบบเศรษฐกิจไม่มีเสถียรภาพ เนื่องจากการเปลี่ยนแปลงเพิ่มขึ้นหรือลดลงของอุปสงค์รวมของภาคเอกชน คือ การบริโภค และการลงทุน ทำให้ผลผลิตมีความผันผวน
เมื่อเกิดความผันผวนขึ้น ระบบเศรษฐกิจจะไม่สามารถปรับตัวเข้าสู่ดุลยภาพ ณ ระดับการจ้างงานเต็มที่ได้ หรือใช้เวลานานในการปรับตัว เพราะกลไกราคาทำงานได้ไม่เต็มที่ เนื่องจากระดับราคาและค่าจ้างที่เป็นตัวเงินปรับตัวไม่ได้อย่างสมบูรณ์และถูกจำกัด (rigidity)
ระดับการจ้างงานและผลผลิตดุลยภาพ จะถูกกำหนดจากปัจจัยทั้งทางด้านอุปสงค์และอุปทาน ดังนั้นส่วนประกอบของอุปสงค์รวม ซึ่งก็คือ การบริโภคภาคเอกชน การลงทุนภาคเอกชน และการใช้จ่ายของภาครัฐ จึงมีความสำคัญในการกำหนดระดับผลผลิต
รัฐสามารถใช้นโยบายเข้าแทรกแซงในระบบเศรษฐกิจ เพื่อให้ระบบเศรษฐกิจปรับตัวเข้าสู่ดุลยภาพในระดับที่เหมาะสม ทั้งนี้เครื่องมือทางนโยบายที่มีประสิทธิภาพ คือ นโยบายการคลัง ซึ่งได้แก่ การเพิ่มการใช้จ่ายของรัฐบาล
ดังนั้นตามแนวคิดของเคนส์ จึงสามารถประมวลเป็นข้อสรุปทางนโยบายที่สำคัญคือ
เนื่องจากอุปสงค์ของภาคเอกชนมีความไม่แน่นอน ดังนั้นรัฐจึงควรเข้ามาแทรกแซงเพื่อให้ระบบเศรษฐกิจปรับตัวเข้าสู่ดุลยภาพ โดยเฉพาะในช่วงที่เกิดเศรษฐกิจตกต่ำ
เครื่องมือที่รัฐใช้ ควรเป็นนโยบายการคลัง ทั้งนี้เพราะในช่วงเศรษฐกิจตกต่ำ การใช้นโยบายการเงินโดยการเพิ่มปริมาณเงินจะไม่มีประสิทธิภาพ เนื่องจากเกิดกับดักสภาพคล่อง ทำให้ปริมาณเงินที่รัฐเพิ่มเข้าไปในระบบเศรษฐกิจถูกถือไว้เฉย ๆ โดยภาคเอกชน เครื่องมือที่มีประสิทธิภาพคือนโยบายการคลัง โดยการเพิ่มรายจ่ายของรัฐ
ข้อเสนอของเคนส์เป็นที่ยอมรับทั้งในสหราชอาณาจักรและสหรัฐอเมริกาอเมริกาในช่วงสงครามโลกครั้งที่สอง เพราะทำให้คนว่างานลดลงอย่างมาก ทำให้ทฤษฎีเศรษฐศาสตร์มหภาคตามแนวคิดเคนส์ เป็นแนวคิดหลักต่อมาอีกหลายปี โดยในช่วงแรกนั้น ข้อเสนอทางด้านนโยบายส่วนใหญ่จะเน้นทางด้านนโยบายการคลัง จนกระทั่งนโยบายการเงินและบทบาทของเงินเริ่มเป็นที่กล่าวถึงในปลายคริสต์ทศวรรษ 1960 เนื่องจากการเสนอแนวคิดในเรื่องการทดแทนกัน (trade-off) ระหว่างการว่างงานและอัตราเงินเฟ้อ ซึ่งอธิบายด้วยเส้นฟิลลิปส์
การปฏิบัติ

แนวทางแบบทักษิโณมิกส์ที่จะกระตุ้นเศรษฐกิจที่อยู่ในช่วงตกต่ำให้กลับฟื้นตัวขึ้นมาอีกครั้ง ก็คือ ส่งเสริมการบริโภคของประชาชน เพื่อขยายอุปสงค์รวมของประเทศให้สูงขึ้น อันจะนำไปสู่การลดการพึ่งพาการส่งออก ซึ่งอาจผันผวนได้ตลอดเวลา. หลังจากนั้น เมื่อเศรษฐกิจภายในมีเสถียรภาพในระดับหนึ่งแล้ว จึงจะกระตุ้นการลงทุนทั้งภาครัฐและเอกชน เพื่อให้ระบบเศรษฐกิจหมุนเวียนต่อไปได้
โดยวิธีหนึ่งที่รัฐบาลทักษิณเลือกใช้กระตุ้นการบริโภคภายในประเทศก็คือ การกระจายทรัพยากรทางการเงินไปสู่ประชาชนระดับ รากหญ้า ผ่านทางโครงการต่าง ๆ ของรัฐบาล เช่น โครงการพักการชำระหนี้ของเกษตรกร โครงการธนาคารประชาชน โครงการหนึ่งตำบลหนึ่งผลิตภัณฑ์ โครงการกองทุนหมู่บ้าน โครงการบ้านเอื้ออาทร ฯลฯ
ส่วนการกระตุ้นการลงทุนภาคเอกชนนั้น ในสมัยรัฐบาลทักษิณ 2 ได้มีนโยบายปรับโครงสร้างทางเศรษฐกิจ โดยจัดแบ่งกลุ่มอุตสาหกรรม (คลัสเตอร์) ออกเป็นห้ากลุ่มยุทธศาสตร์หลัก เช่น การท่องเที่ยว อุตสาหกรรมรถยนต์ เป็นต้น แล้วทำการส่งเสริมและสนับสนุนกลุ่มอุตสาหกรรมยุทธศาสตร์เหล่านี้.
สำหรับการลงทุนภาครัฐ ได้ลงทุนและมีแผนจะลงทุนในโครงการขนาดยักษ์ (เมกะโปรเจกต์) ต่าง ๆ เช่น โครงการรถไฟฟ้าขนส่งมวลชน โครงการระบบโลจิสติกส์ ซึ่งมีมูลค่ารวมกันสูงถึง 1.7 ล้านล้านบาท เป็นการกระตุ้นการลงทุนต่อจากกระตุ้นการบริโภคในช่วงสมัยแรกของรัฐบาล เพื่อรักษาไม่ให้อุปสงค์รวมมีผลตกต่ำลง
นักวิจารณ์มองว่าแนวทางนี้นั้น ไม่ต่างอะไรไปจากเศรษฐศาสตร์แบบเคนส์ ของจอห์น เมย์นาร์ด เคนส์ นักเศรษฐศาสตร์ชาวอังกฤษ และเศรษฐกิจไทยในช่วงรัฐบาลทักษิณนั้น ก็ยังคงเติบโตจากการส่งออกเป็นหลักเช่นเดิม ส่วนการบริโภคภายในประเทศก็เพิ่มขึ้นอย่างมากเพียงแค่ระดับปานกลางเท่านั้น และการที่ธนาคารของรัฐเร่งปล่อยกู้นั้น ก็อาจจะนำไปสู่หนี้เสียในที่สุด แนวทางนี้ กลุ่มผู้ไม่เห็นด้วยมองว่าเป็นนโยบายประชานิยม ที่ทำไปเพื่อหวังคะแนนเสียงจากประชาชน ทั้งยังเป็นที่ถกเถียงกันอยู่ว่าเหมาะสมหรือไม่ เนื่องจากนอกจากอาจจะเป็นการสูญเปล่าไม่ได้ผลอะไรกลับมาแล้ว ยังอาจจะสร้างนิสัยการบริโภคเกินตัวของประชาชนอีกด้วย
อย่างไรก็ดี ในช่วงแรกของการใช้นโนบายนี้ เศรษฐกิจของไทยขยายตัวขึ้นอย่างรวดเร็วมาก ผิดจากการคาดหมายของนักเศรษฐศาสตร์ที่ไม่เห็นด้วยบางท่าน เช่น ดร. อัมมาร์ สยามวาลา ที่เคยคาดการณ์ว่าเศรษฐกิจปี พ.ศ. 2544 จะโตเพียง 1.5% แต่เศรษฐกิจของไทยในปีนั้นก็ขยายตัวถึง 5.2% อย่างก็ไรก็ตามก็ยังมีเสียงเตือนว่า โครงสร้างเศรษฐกิจพื้นฐานนั้น ยังไม่ได้รับการแก้ปัญหาอย่างแท้จริง ซึ่งจะทำให้เกิดปัญหาขึ้นอีกเมื่อไรก็ได้
ดร. สุวินัย ภรณวลัย ได้กล่าวว่า ทักษิโณมิกส์เป็นนโยบายประชานิยมที่ประสบความสำเร็จอย่างน่าเหลือเชื่อ ซึ่งน่าจะทำให้พรรคไทยรักไทยได้ทำหน้าที่บริหารประเทศอย่างยาวนาน อย่าง พรรค LDP ของประเทศญี่ปุ่น อย่างไรก็ตาม การทำให้ประชาชนพึ่งทักษิโณมิกส์มากเกินไปอาจทำให้รัฐบาลแบกภาระมากเกินไป และอาจทำให้ทุกอย่างล้มเหลวได้
การตอบรับ > การสนับสนุน

ผู้สนับสนุนกล่าวว่า จุดเด่นของทักษิโณมิกส์อยู่ที่การไม่ยึดแบบจำลองทางเศรษฐกิจอย่างตายตัว มีลักษณะเป็นพลวัตรและยืดหยุ่นสูง ทำให้สามารถปรับตัวรับกับสถานการณ์ต่าง ๆ ได้ค่อนข้างดี เช่นในปี พ.ศ. 2548 เศรษฐกิจไทยต้องเผชิญผลกระทบจากไข้หวัดนก คลื่นสึนามิ รวมทั้งราคาน้ำมันที่สูงถึง 69 ดอลลาร์สหรัฐต่อบาเรล แต่เศรษฐกิจไทยก็ยังขยายตัวได้ถึง 4.7%
การตอบรับ > การวิพากษ์วิจารณ์

ผู้วิพากษ์วิจารณ์ทักษิโณมิกส์ สามารถแบ่งกว้าง ๆ ออกได้เป็นหลายกลุ่ม เช่น
กลุ่มนักเศรษฐศาสตร์ที่วิจารณ์ทักษิโณมิกส์ในช่วงแรก ซึ่งมักเป็นผู้ที่ได้รับการศึกษามาจากสหรัฐอเมริกาอเมริกาในช่วงปี ค.ศ. 1950-1970 กลุ่มนี้มีความเคยชินกับระบบเศรษฐกิจของสหรัฐอเมริกาหลังสงครามโลกครั้งสอง ที่สหรัฐอเมริกาประสบปัญหาชะงักทางเศรษฐกิจ อัตราเงินเฟ้อสูง และภาวะการว่างงานสูง ที่เรียกว่า Stagflation ซึ่งไม่สามารถใช้วิธีการแบบเคนส์เข้าไปแก้ปัญหาได้ (ซึ่งถูกแก้ไขโดยแนวคิดที่เรียกว่า เรแกนอมิกส์ ในยุคประธานาธิบดีเรแกน) ซึ่งในประเด็นดังกล่าว กลุ่มผู้สนับสนุนทักษิโณมิกส์กล่าวว่าระบบเศรษฐกิจของไทยมีขนาดเล็กกว่าของของสหรัฐอเมริกา จึงไม่สามารถอนุมานได้ว่า วิธีการแบบเคนส์จะใช้กับประเทศไทยไม่ได้ผล
ผู้วิจารณ์อีกกลุ่ม มักเป็นนักเคลื่อนไหวทางสังคมและการเมือง เช่น น.พ. ประเวศ วะสี เป็นต้น กลุ่มนี้มักมองภาพในมุมมองกว้างกว่าระบบเศรษฐกิจเพียงอย่างเดียว แต่มองไปจนถึงระบบสังคมอีกด้วย กลุ่มนี้ไม่เชื่อในทุนนิยม ซึ่งเป็นพื้นฐานของทักษิโณมิกส์ และสนับสนุนระบบเศรษฐกิจทางเลือกอื่น เช่น ระบบเศรษฐกิจแบบยั่งยืน การค้าที่เป็นธรรม หรือแนวทางสังคมนิยม เป็นต้น แต่ในทางตรงกันข้าม นักเศรษฐศาสตร์กระแสหลักก็มองว่าระบบเศรษฐกิจที่ยั่งยืนนั้น เป็นเพียงแนวความคิด และไม่มีแนวปฏิบัติอย่างชัดเจนที่จะทำให้เกิดขึ้นจริงได้เช่นกัน
ดร. สุวินัย ภรณวลัย ได้กล่าวว่า ความเชื่อของทักษิโณมิกส์มีหลักว่าเงินสามารถแก้ปัญหาได้ และการได้เสียงจากประชาชนเป็นความชอบธรรมในการบริหารประเทศ ซึ่งความสำเร็จของมันจะขึ้นอยู่กับคุณธรรมจริยธรรมของผู้บริหารเป็นสำคัญ
ดูเพิ่ม

ระบอบทักษิณ
แหล่งข้อมูลอื่น

ทักษิโณมิกส์ เก็บถาวร 2004-08-16 ที่ เวย์แบ็กแมชชีน - วีรพงษ์ รามางกูร
ทักษิโณมิกส์ เศรษฐศาสตร์แบบทักษิณ - รังสรรค์ ธนะพรพันธุ์
Thaksinomics.com รวมรวมเรื่องเกี่ยวกับทักษิโณมิกส์ (ภาษาอังกฤษ)
| ด ค กทักษิณ ชินวัตร |
| --- | --- | --- |
| นายกรัฐมนตรี |  คณะรัฐมนตรีชุดที่ 1  คณะรัฐมนตรีชุดที่ 2  ทักษิโณมิกส์  | ทักษิณ ชินวัตร |
| กิจกรรมทางการเมือง |  พรรคพลังธรรม  พรรคไทยรักไทย  พรรคพลังประชาชน  พรรคเพื่อไทย  แนวร่วมประชาธิปไตยต่อต้านเผด็จการแห่งชาติ  กลุ่มคนเสื้อแดง  | ทักษิณ ชินวัตร |
| เหตุการณ์ |  การบินไทย เที่ยวบินที่ 114  เหตุระเบิดในกรุงเทพมหานคร พ.ศ. 2549  ความไม่สงบในชายแดนภาคใต้ของประเทศไทย  การทุจริตในโครงการท่าอากาศยานสุวรรณภูมิ  คดีที่ดินรัชดาฯ  | ทักษิณ ชินวัตร |
| ประเด็นพิพาท |  การขายหุ้นกลุ่มบริษัทชินคอร์ป  วิกฤตการณ์การเมืองไทย พ.ศ. 2548–2549  รัฐประหารในประเทศไทย พ.ศ. 2549  แผนฟินแลนด์  ระบอบทักษิณ  | ทักษิณ ชินวัตร |
| อาชีพทางธุรกิจ |  ชิน คอร์ปอเรชั่น  แอดวานซ์ อินโฟร์ เซอร์วิส  ไทยคม  สโมสรฟุตบอลแมนเชสเตอร์ซิตี  | ทักษิณ ชินวัตร |
| สถาบันที่มีชื่อเดียวกัน |  มหาวิทยาลัยชินวัตร  | ทักษิณ ชินวัตร |
| เครือญาติ |  ซุ่นเส็ง แซ่คู (ปู่ทวด)  เลิศ ชินวัตร (บิดา)  สุรพันธ์ ชินวัตร (อา)  เยาวภา วงศ์สวัสดิ์ (น้องสาว)  ยิ่งลักษณ์ ชินวัตร (น้องสาว)  พจมาน ณ ป้อมเพชร (อดีตภริยา)  พานทองแท้ ชินวัตร (บุตร)  พินทองทา ชินวัตร (ธิดา)  แพทองธาร ชินวัตร (ธิดา)  ชัยสิทธิ์ ชินวัตร (ลูกพี่ลูกน้อง)  สมชาย วงศ์สวัสดิ์ (น้องเขย)  | ทักษิณ ชินวัตร |
| สถานที่พำนัก |  บ้านจันทร์ส่องหล้า  | ทักษิณ ชินวัตร |
ทางแยกต่างระดับหินกอง

| --- | --- |


ชื่ออักษรไทย: หินกอง
ชื่ออักษรโรมัน: Hinkong
ที่ตั้ง: ตำบลห้วยขมิ้น อำเภอหนองแค จังหวัดสระบุรี
ทิศทางการจราจร
↑: ถนนพหลโยธิน » สระบุรี ลพบุรี
→: ถนนสุวรรณศร » อำเภอวิหารแดง นครนายก
↓: ถนนพหลโยธิน » อำเภอวังน้อย กรุงเทพมหานคร
←: ทางหลวงแผ่นดินหมายเลข 33 » อำเภอภาชี อำเภอบางปะหัน
ทางแยกต่างระดับหินกอง (อังกฤษ: Hinkong Interchange) เป็นชุมทางต่างระดับแห่งหนึ่งในจังหวัดสระบุรี เป็นจุดตัดระหว่างถนนพหลโยธิน ถนนสุวรรณศร และทางหลวงแผ่นดินหมายเลข 33 ตั้งอยู่ในตำบลห้วยขมิ้น อำเภอหนองแค จังหวัดสระบุรี
รูปแบบของทางแยกต่างระดับ

สะพานยกระดับจากทางหลวงแผ่นดินหมายเลข 329 มุ่งหน้าสู่ถนนสุวรรณศร และมีเส้นทางเลี้ยวไปยังถนนพหลโยธิน และจากถนนสุวรรณศร มุ่งหน้าสู่ทางหลวงแผ่นดินหมายเลข 329 และมีเส้นทางเลี้ยวไปยังถนนพหลโยธิน
ถนนระดับดินของถนนพหลโยธินที่มาจากกรุงเทพมหานคร มุ่งหน้าสู่สระบุรี และมีเส้นทางเลี้ยวไปยังถนนสุวรรณศร และจากสระบุรี มุ่งหน้าสู่กรุงเทพมหานคร และมีเส้นทางเลี้ยวไปยังทางหลวงแผ่นดินหมายเลข 329
จุดกลับรถใต้สะพานยกระดับบริเวณถนนสุวรรณศร และทางหลวงแผ่นดินหมายเลข 329
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
ทุกเส้นทางมีสะพานและถนนเข้าหาโดยตรง
ทางแยกต่างระดับรังสิต

| --- | --- |

ชื่ออักษรไทย: รังสิต
ชื่ออักษรโรมัน: Rangsit
ที่ตั้ง: ตำบลประชาธิปัตย์ อำเภอธัญบุรี จังหวัดปทุมธานี
ทิศทางการจราจร
↑: ถนนพหลโยธิน » อำเภอคลองหลวง
→: ถนนรังสิต-นครนายก » อำเภอธัญบุรี
↓: ถนนพหลโยธิน » กรุงเทพมหานคร
←: ทางหลวงแผ่นดินหมายเลข 346 » อำเภอเมืองปทุมธานี
ทางแยกต่างระดับรังสิต (อังกฤษ: Rangsit Interchange) เป็นชุมทางต่างระดับแห่งหนึ่งในจังหวัดปทุมธานี เป็นจุดตัดระหว่างถนนพหลโยธิน ถนนรังสิต-นครนายก และทางหลวงแผ่นดินหมายเลข 346 ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี
รูปแบบของทางแยกต่างระดับ

สะพานข้ามทางแยกของถนนรังสิต-ปทุมธานีในแนวปทุมธานี-ธัญบุรี มุ่งสู่ถนนรังสิต-นครนายกและมีทางเลี้ยวไปยังถนนพหลโยธินฝั่งขาเข้า และในแนวธัญบุรี-ปทุมธานีมีทางเลี้ยวไปยังถนนพหลโยธินฝั่งขาออก
ถนนระดับดินของถนนพหลโยธิน มุ่งหน้าไปยังอำเภอคลองหลวง อำเภอบางปะอินและมีทางเลี้ยวไปยังถนนรังสิต-นครนายกและทางหลวงแผ่นดินหมายเลข 346
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
ทุกเส้นทางมีสะพานข้ามแยกเข้าหาถนนโดยตรง
ทารา ลิพินสกี

ทารา ลิพินสกี
ทารา คริสเตน ลิพินสกี (อังกฤษ: Tara Kristen Lipinski; เกิด 10 มิถุนายน ค.ศ. 1982) เป็นนักสเกตลีลาชาวอเมริกัน ด้วยวัย 15 ปี เธอได้เหรียญทองในการแข่งขันสเกตลีลาหญิงเดี่ยวในโอลิมปิกฤดูหนาว 1998 ลิพินสกียังเป็นผู้ได้เหรียญทองเดี่ยวที่อายุน้อยที่สุดในการแข่งขันโอลิมปิกฤดูหนาว เธอยังเป็นแชมป์โลก 1997, แชมป์กรังปรีซ์สเกตลีลารอบชิงชนะเลิศ (Grand Prix of Figure Skating Final) สองสมัย (ค.ศ. 1997-1998) และแชมป์สหรัฐ 1997
ทางแยกต่างระดับหนองขาม

| --- | --- |
ช่วงมุ่งหน้าพัทยา

ชื่ออักษรไทย: หนองขาม
ชื่ออักษรโรมัน: Nong Kham
ที่ตั้ง: ตำบลหนองขาม อำเภอศรีราชา จังหวัดชลบุรี
ทิศทางการจราจร
↑: ทางหลวงพิเศษหมายเลข 7 » ชลบุรี กรุงเทพ
→: ทางหลวงแผ่นดินหมายเลข 331 » มาบเอียง อำเภอพนมสารคาม
↓: ทางหลวงพิเศษหมายเลข 7 » พัทยา ระยอง
←: ทางหลวงพิเศษหมายเลข 7 » ศรีราชา แหลมฉบัง
ทางแยกต่างระดับหนองขาม (อังกฤษ: Nong Kham Interchange) เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 331
รูปแบบของทางแยกต่างระดับ

ทางแยกต่างระดับหนองขาม ช่วงทางหลวงหมายเลข 3701สะพานข้ามทางหลวงของทางหลวงพิเศษหมายเลข 7 ในแนวชลบุรี-พัทยา และมีทางกลับรถไปยังทางหลวงพิเศษหมายเลข 7 ในแนวพัทยา-กรุงเทพฯ และในแนวพัทยา-กรุงเทพฯ และมีทางเลี้ยวไปยังทางหลวงพิเศษหมายเลข 7 ในแนวพัทยา-กรุงเทพฯ
ถนนระดับดินของทางหลวงพิเศษหมายเลข 7 ในแนวแหลมฉบัง-หนองขาม และมีทางเลี้ยวตรงไปไปยังทางหลวงแผ่นดินหมายเลข 331 ลักษณะทางตรง แล้วไปอำเภอสัตหีบ โดยไม่ต้องเลี้ยวซ้ายอีกต่อไป และในแนวหนองขาม-แหลมฉบัง และมีทางตรงไปยังทางหลวงแผ่นดินหมายเลข 7 ในแนวหนองขาม-แหลมฉบัง แล้วกลับรถเข้าแนวแหลมฉบัง-หนองขาม
ถนนระดับดินผ่านตลอดของถนนทุกสายเมื่อเลี้ยวซ้ายไปเข้าถนนที่อยู่ติดกัน
ถนนระดับดินผ่านตลอดของทางหลวงพิเศษหมายเลข 331 เป็นลักษณะทางตรงไป ไม่สามารถเชื่อมทางชลบุรีได้ จึงขับรถตรงไปประมาณ 1 กิโลเมตรจะมีที่กลับรถ แล้วไปบรรจบทางขนานเข้าทางด่วนได้
ทางแยกต่างระดับหนองขรี

| --- | --- |

ชื่ออักษรไทย: หนองขรี
ชื่ออักษรโรมัน: Nong Khri
ที่ตั้ง: ตำบลหนองไทร อำเภอพุนพิน จังหวัดสุราษฎร์ธานี
ทิศทางการจราจร
↑: ทางหลวงแผ่นดินหมายเลข 41 » ชุมพร
→: ทางหลวงแผ่นดินหมายเลข 4153 » สุราษฎร์ธานี
↓: ทางหลวงแผ่นดินหมายเลข 41 » พัทลุง
ทางแยกต่างระดับหนองขรี (อังกฤษ: Nong Khri Interchange) ตั้งอยู่บนจุดตัดของทางหลวงแผ่นดินหมายเลข 41 และ ทางหลวงแผ่นดินหมายเลข 4153 ที่อำเภอพุนพิน จังหวัดสุราษฎร์ธานี
รูปแบบของทางแยกต่างระดับ

สะพานข้ามทางหลวงของทางหลวงแผ่นดินหมายเลข 41 ช่วงอำเภอพุนพิน-ชุมพร และชุมพร-อำเภอพุนพิน
ถนนระดับดินจาก ทางหลวงแผ่นดินหมายเลข 4153 ฝั่งขาออก เลี้ยวขวาเข้าสู่ทางหลวงแผ่นดินหมายเลข 41 และถนนระดับดินจาก ทางหลวงแผ่นดินหมายเลข 41 เลี้ยวซ้ายและลอดใต้สะพานข้ามถนน เข้าสู่ทางหลวงแผ่นดินหมายเลข 4153
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
ทุกเส้นทางมีสะพานข้ามแยกและเส้นทางเลี้ยวเข้าหาถนนโดยตรง
ทางหลวงสหรัฐหมายเลข 91

| ทางหลวงสหรัฐหมายเลข 91 |
| --- | --- |

ข้อมูลของเส้นทาง
ความยาว: 172.663 ไมล์ (277.874 กิโลเมตร)
ประวัติ
มีขึ้นเมื่อ: 1926–ปัจจุบัน
ทางแยกที่สำคัญ
ปลายทางทิศใต้:  I-15 / I-84 ในบริกแฮมซิตี รัฐยูทาห์
 :    US 89 ในโลแกน รัฐยูทาห์   US 30 ในแมกแคมมอน รัฐไอดาโฮ   I-86 ในโพคาเทลโล รัฐไอดาโฮ 
ปลายทางทิศเหนือ:  I-15 Business Loop / US 26 ในไอดาโฮฟอลส์ ไอดาโฮ
ตำแหน่งที่ตั้ง
ประเทศ: สหรัฐ
รัฐ: ยูทาห์และไอดาโฮ
เทศมณฑล:   ยูทาห์: Box Elder, Cache  ไอดาโฮ: Franklin, Bannock, Bingham, Bonneville 
 
ระบบทางหลวง
 ระบบทางหลวงสหรัฐ  รายการ 
ทางหลวงสหรัฐหมายเลข 91 (อังกฤษ: U.S. Route 91 หรือ US 91) เป็นทางหลวงสหรัฐแนวเหนือ–ใต้ เชื่อมต่อจากซอลต์เลกซิตี รัฐยูทาห์ ไปจนถึงไอดาโฮฟอลส์ รัฐไอดาโฮ ก่อนกลางยุค 1970 ทางหลวงสหรัฐหมายเลข 91 เคยเป็นเส้นทางการค้านานาชาติจากลองบีช รัฐแคลิฟอร์เนีย ไปจนถึงพรมแดนประเทศแคนาดา–สหรัฐ ทางเหนือของสวีตกราส รัฐมอนแทนา เคยเป็นถนนสายหลักในเมืองต่าง ๆ ได้แก่ ถนนลาสเวกัส (Las Vegas Boulevard) ในลาสเวกัส รัฐเนวาดา และถนนสเตต (State Street) ในซอลต์เลกซิตี แต่ต่อมาระยะทางส่วนใหญ่ก็ได้แทนที่โดยอินเตอร์สเตต 15 บางส่วนในรัฐแคลิฟอร์เนียก็กลายเป็นทางหลวงรัฐหมายเลข 91
ภาพ

ทางหลวงสหรัฐหมายเลข 91 ในหุบเขาแคช (Cache Valley)